મળતી માહિતી પ્રમાણે દ્વારકા સિટીમાં દાખલ થતા માર્ગો પર ઠેર ઠેર પોલીસના ધાડા ઉતારી દેવામાં આવ્યા છે અને આવતા-જતા તમામ વાહનોનું સઘન ચેકિંગ કરવામાં આવી રહ્યું છે. આ જ પ્રકારની વ્યવસ્થા ડાકોરમાં પણ ગોઠવવામાં આવી છે. દ્વારકા અને ડાકોરમાં આવેલા ગેસ્ટ હાઉસો, હોટલો અને ધર્મશાળાઓમાં પણ સઘન ચેકિંગ શરૂ કરી દેવામાં આવ્યું છે. દ્વારકા ખાતે મંદિરના પરિસરમાં વોચ ટાવર, મેટલ ડિટેકટર અને સીસી ટીવી કેમરા ગોઠવી દઇ તમામ ગતિવિધિ પર સીધી દેખરેખ રાખવામાં આવી રહી છે.